ජයග්‍රහණය වෙනුවෙන්ම සටන් වැදි දෙපිලේ ක්‍රීඩිකාවෝ තරග‍යේ දෙවැනි භාගයේදී ආක්‍රමණශිලි ක්‍රීඩා විලාශයක් පෙන්නුම් කළහ.එහි පළමු වාසිය ලබාගත් බංග්ලාදේශය 75වැනි මිනිත්තුවේදී ගෝලයක් ලබා ඉදිරියට පැමිණියද අභියෝගය බාරගත් ශ්‍රී ලංකාවේ හෂාරා දිල්රංගි 83වැනි මිනිත්තුවේදී අගනා ගෝලයක් වාර්තා කරමින් බංග්ලාදේශ බලාපොරොත්තු සුන් කළාය.තරගාවලිය පුරා ශ්‍රී ලංකා පිලේ ප්‍රහාරක බළ ඇණිය ශක්තිමත් කළ චලනි කුමාරි ඊයේ දිනයේදී ජීව ගුණයෙන් පිරි ක්‍රීඩා විලාශයක් පෙන්නුම් කළ අතර 86වැනි මිනිත්තුවේදී ගෝල් කණුවට මීටර් 4ක් ඉදිරියෙන් සිටි අචලා චිත්‍රානීට දක්ෂ යොමු කිරීමක් කළාය.